nvidia/miracl-vision huggingface dataset:
อเล็กซ์ เฟอร์กูสัน

เซอร์ อเล็กซานเดอร์ “อเล็กซ์” แชปแมน เฟอร์กูสัน (อังกฤษ: Sir Alexander “Alex” Chapman Ferguson; เกิดเมื่อวันที่ 31 ธันวาคม ค.ศ. 1941) เป็นอดีตผู้จัดการทีมและผู้เล่นฟุตบอลชาวสกอต เป็นที่รู้จักจากการบริหารแมนเชสเตอร์ยูไนเต็ดใน ค.ศ. 1986 ถึง 2013 เขาได้รับการยกย่องอย่างกว้างขวางว่าเป็นหนึ่งในผู้จัดการทีมฟุตบอลที่ยิ่งใหญ่ที่สุดตลอดกาล และได้รับถ้วยรางวัลมากที่สุดในประวัติศาสตร์ฟุตบอล เขายังมีชื่อเสียงจากการการพัฒนาศักยภาพ และการให้โอกาสผู้เล่นดาวรุ่งหลายราย โดยเฉพาะในทศวรรษ 1990 ซึ่งเป็นที่รู้จักในชื่อ ลูกนกหัดบินของเฟอร์กี ก่อนที่ทีมชุดนั้นจะประสบความสำเร็จคว้าถ้วยรางวัลหลายรายการ เฟอร์กูสันเคยเล่นเป็นกองหน้าให้กับหลายสโมสร เช่น ดันเฟิร์มลีนแอธเลติกและเรนเจอร์ส ตอนที่เล่นให้กับดันเฟิร์มลีน เขาเป็นผู้ทำประตูสูงสุดในลีกสกอตฤดูกาล 1965–66 เขาเคยทำหน้าที่โค้ชก่อนที่จะหยุดเล่น หลังจากนั้นจึงทำหน้าที่เป็นผู้จัดการทีมอีสต์สตริลิงชีร์และเซนต์มิร์เริน เฟอร์กูสันประสบความสำเร็จจากเป็นผู้จัดการทีมแอเบอร์ดีน โดยทำให้ทีมชนะสกอตติชลีกแชมเปียนชิปสามสมัย สกอตติชคัพสี่สมัย และยูฟ่าคัพวินเนอร์สคัพใน ค.ศ. 1983 เขาเคยบริหารทีมชาติสกอตแลนด์หลังจ็อก สไตน์เสียชีวิต โดยนำทีมเข้าสู่ฟุตบอลโลก 1986 เฟอร์กูสันเข้ารับตำแหน่งผู้จัดการทีมแมนเชสเตอร์ยูไนเต็ดในเดือนพฤศจิกายน ค.ศ. 1986 ในช่วงที่เขาบริหารทั้งหมด 26 ปี ได้รับถ้วยรางวัล 38 ใบซึ่งรวมถึงพรีเมียร์ลีก 13 สมัย เอฟเอคัพ 5 สมัย และยูฟ่าแชมเปียนส์ลีก 2 สมัย เขาได้รับยศอัศวินในงานพระราชทานยศเนื่องในวันเฉลิมพระชนมพรรษาสมเด็จพระราชินีนาถประจำปี 1999 (1999 Queen's Birthday Honours) เฟอร์กูสันเป็นผู้จัดการทีมแมนเชสเตอร์ยูไนเต็ดที่ดำรงตำแหน่งนานที่สุดทำลายสถิติของเซอร์ แมตต์ บัสบี ในวันที่ 19 ธันวาคม ค.ศ. 2010 เขาประกาศยุติการทำหน้าที่ผู้จัดการทีมหลังจบฤดูกาล 2012-13 และคว้าแชมป์พรีเมียร์ลีกได้ในฤดูกาลสุดท้าย อเล็กซานเดอร์ แชปแมน เฟอร์กูสัน ถือกำเนิดในบ้านของคุณย่า/ยายที่ถนนชีลด์ฮอลล์ในอำเภอโกแวน กลาสโกว์ในวันที่ 31 ธันวาคม ค.ศ
เจงกีส ข่าน (วงดนตรี)

เจงกิส ข่าน (เยอรมัน: Dschinghis Khan) กลุ่มดนตรีป็อป/ดิสโก สัญชาติเยอรมนี ก่อตั้งขึ้นในปี ค.ศ. 1979 เพื่อเป็นตัวแทนประเทศเยอรมนีเข้าร่วมการประกวดเพลงยูโรวิชัน โดยใช้เพลงที่เข้าประกวดในชื่อเดียวกัน แต่งโดยราล์ฟ ซีเกล คำร้องโดยเบิร์นด์ เมนุงเกอร์ ตั้งชื่อตามตัวสะกดคำว่า "เจงกิส ข่าน" ในภาษาเยอรมัน หลังจากมีผลงานอัลบั้มออกมา 6 ชุด สมาชิกในวงก็แยกย้ายกันไปทำงานอื่น ก่อนจะกลับมาร่วมตัวกันใหม่ในปี 2005 ปัจจุบัน เจงกิส ข่านยังออกแสดงทัวร์คอนเสิร์ตร่วมกับวงดนตรียุคหลัง ที่ใช้ชื่อว่า "The Legacy of Dschinghis Khan" ร่วมกับ "Cirque du Dschinghis Khan" การแสดงละครสัตว์แบบมองโกล เพลงที่ได้รับความนิยมของวง คือเพลง "Dschinghis Khan" และ "Moskau" (มอสโก) โดยเพลง Dschinghis Khan เคยถูกนำมาคัฟเวอร์โดยวงรอยัลสไปรท์ของไทย และวงเจป๊อป เบอร์รีซ์โคโบ ในปี 2008 บทความเพลง ดนตรี หรือ เครื่องดนตรีนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
จักรพรรดิไท่ชาง

สมเด็จพระจักรพรรดิไท่ชาง หรือ กวงจงฮ่องเต้ (ประสูติ 28 สิงหาคม พ.ศ. 2125 - 26 กันยายน พ.ศ. 2163 ) จักรพรรดิพระองค์ที่ 14 แห่ง ราชวงศ์หมิง ของ จีน หมิงไท่ชางจูฉังลั่วเป็นพระนามเดิมของ จักรพรรดิกวงจงเป็นโอรสใน จักรพรรดิหว่านลี่ ขึ้นครองราชย์เมื่อพระชนมายุ 38พรรษา เมื่อขึ้นครองราชย์ได้สัปดาห์เดียวก็เกิดประชวรขึ้น เพราะพระองค์ฝักใฝ่ในกามอารมณ์ สนมคนโปรดของจักรพรรดิหว่านลี่ได้ส่งสาวงามไปให้จนพระองค์ประชวร ขันทีผู้น้อยคนหนึ่งได้ถวายยาเม็ดสีแดง เมื่อพระองค์เสวยแล้ว อาการก็ทรุดหนักลงจนสิ้นพระชนม์ จักรพรรดิเทียนฉีพระราชโอรสองศ์โตของจักรพรรดิไท่ชางก็ครองราชย์ต่อมา เมื่อพระชนมายุ16พรรษา
อาดัม เอ็ลส์ไฮเมอร์

อาดัม เอ็ลส์ไฮเมอร์ (เยอรมัน: Adam Elsheimer; 18 มีนาคม ค.ศ. 1578 – 11 ธันวาคม ค.ศ. 1610) เป็นจิตรกรชาวเยอรมันที่ทำงานในกรุงโรม เอ็ลส์ไฮเมอร์เสียชีวิตเมื่ออายุได้เพียง 32 ปี แต่ก็เป็นจิตรกรผู้มีอิทธิพลในต้นคริสต์ศตวรรษที่ 17 ผู้มีความเชี่ยวชาญทางการเขียนภาพประวัติศาสตร์ จิตรกรรมภูมิทัศน์ และจิตรกรรมตู้ เอ็ลส์ไฮเมอร์มีอิทธิพลต่อจิตรกรคนอื่น ๆ เช่น เปเตอร์ เปาล์ รือเบินส์, แร็มบรันต์, ดาฟิด เตอเนียร์ส (ผู้ลูก) เป็นต้น เอ็ลส์ไฮเมอร์เขียนภาพเพียงไม่กี่ภาพและมักจะเป็นภาพเล็กที่เขียนบนแผ่นทองแดง และเป็นผู้คิดค้นวิธีใช้แสงต่าง ๆ และการเขียนจิตรกรรมภูมิทัศน์ วิกิมีเดียคอมมอนส์มีสื่อเกี่ยวกับ อาดัม เอ็ลส์ไฮเมอร์ บทความชีวประวัตินี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
จักรพรรดิดอมิติอานุส

ติตุส ฟลาวิอุส ไกซาร์ ดอมิติอานุส เอากุสตุส (ละติน: TITVS FLAVIVS CAESAR DOMITIANVS AVGVSTVS; 24 ตุลาคม ค.ศ. 51 – 18 กันยายน ค.ศ. 96) เป็นจักรพรรดิแห่งจักรวรรดิโรมันของราชวงศ์ฟลาวิอุส ที่ทรงขึ้นครองราชย์ต่อจากพระเชษฐา จักรพรรดิทีตุสเมื่อวันที่ 14 กันยายน ค.ศ. 81 จนเสด็จสวรรคตเมื่อวันที่ 18 กันยายน ค.ศ. 96 โดยมีจักรพรรดิเนอร์วาเป็นผู้ครองราชย์ต่อมา วิกิมีเดียคอมมอนส์มีสื่อเกี่ยวกับ จักรพรรดิดอมิติอานุส บทความชีวประวัตินี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
จักรพรรดิแซเวรุส อาแล็กซันแดร์

จักรพรรดิแซเวรุส อาแล็กซันแดร์ หรือ มาร์กุส ออเรลิอุส แซเวรุส อาแล็กซันแดร์  (ละติน: Alexander Severus; ชื่อเต็ม: Marcus Aurelius Severus Alexander; 1 ตุลาคม ค.ศ. 208 – 18 มีนาคม ค.ศ. 235) แซเวรุส อาแล็กซันแดร์เป็นจักรพรรดิแห่งจักรวรรดิโรมันของราชวงศ์เซเวอรัน ผู้ทรงขึ้นครองราชย์ต่อจากจักรพรรดิเอลากาบาลัสผู้ถูกลอบสังหารในปี ค.ศ. 222 จนเสด็จสวรรคตโดยการถูกลอบสังหารเช่นกันเมื่อวันที่ 18 มีนาคม ค.ศ. 235 ที่เป็นการเริ่มยุคประวัติศาสตร์โรมันที่เรียกว่ายุควิกฤติการณ์ของคริสต์ศตวรรษที่ 3 (Crisis of the Third Century) ที่ยาวนานเกือบห้าสิบปีเมื่อจักรวรรดิโรมันต้องเผชิญกับสงครามกลางเมือง, ภาวะความวุ่นวายทางเศรษฐกิจ, การปฏิวัติในบริเวณต่างๆ ในจักรวรรดิ และอันตรายจากภายนอกที่แทบจะทำให้จักรวรรดิเกือบล่มสลาย แซเวรุส อาแล็กซันแดร์ทรงเป็นทายาทผู้มีสิทธิโดยตรงของจักรพรรดิเอลากาบาลัสผู้เป็นลูกพี่ลูกน้องกัน เอลากาบาลัสและพระมารดาทรงถูกลอบสังหารและโยนร่างลงไปในแม่น้ำไทเบอร์โดยฝ่ายที่เป็นปฏิปักษ์เพราะทรงเป็นจักรพรรดิผู้ไม่ทรงเป็นที่นิยมเท่าใดนัก เอลากาบาลัสและแซเวรุส อาแล็กซันแดร์เป็นหลานของจูเลีย เมซา (Julia Maesa) ผู้มีอิทธิพลและมีอำนาจผู้ที่เป็นผู้จัดการให้เอลากาบาลัสขึ้นเป็นจักรพรรดิโดยกองทหารกอลลิคที่ 3 รัชสมัยของแซเวรุส อาแล็กซันแดร์เริ่มต้นด้วยการเป็นสมัยที่อุดมสมบูรณ์และสงบสุข ทางด้านความขัดแย้งทางการทหารในการต่อต้านการลุกฮือของจักรวรรดิซาสซานิด (Sassanid Empire) รายงานผลไม่เป็นที่ทราบแน่นอนแต่อันตรายทางด้านซาสซานิดก็ยุติลง แต่เมื่อมาถึงการรณรงค์ต่อต้านชนเจอร์มานิคในเจอร์มาเนียแซเวรุส อาแล็กซันแดร์ก็สร้างศัตรูกับกองทหารของพระองค์เองโดยการทรงพยายามหาวิธีเจรจาปรองดองและติดสินบนฝ่ายเจอร์มาเนีย กองทหารจึงสังหารพระองค์ แซเวรุส อาแล็กซันแดร์ทรงเป็นจักรพรรดิองค์สุดท้ายของราชวงศ์เซเวอรัน และของประวัติศาสตร์โรมันสมัยที่เรียกว่า “จักรวรรดิโรมันสมัยแรก” (Principate) วิกิมีเดียคอมมอนส์มีสื่อเกี่ยวกับ จักรพรรดิแซเวรุส อาแล็กซันแดร์ บทความชีวประวัตินี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
คนระลึกชาติ

วิกิพีเดียยังไม่มีบทความที่ตรงกับชื่อนี้ เหตุผลอื่นซึ่งทำให้ข้อความนี้แสดง:
จักรพรรดิยูลิอุส แนโปส

จักรพรรดิยูลิอุส แนโปส (อังกฤษ: 'Julius Nepos') (ราว ค.ศ. 430 – ค.ศ. 480) ยูลิอุส แนโปสเป็นจักรพรรดิแห่งจักรวรรดิโรมันตะวันตก ผู้ทรงขึ้นครองราชย์ต่อจากจักรพรรดิไกลเซริอัสในเดือนมิถุนายน ค.ศ. 474 จนถึงวันที่ 28 สิงหาคม ค.ศ. 475 โดยทรงปกครองจากอิตาลี และระหว่างปี ค.ศ. 475 จนถึง ค.ศ
จักรพรรดิกงสตันติอุส โคลรุส

จักรพรรดิกงสตันติอุส โคลรุส หรือ จักรพรรดิกงสตันติอุสที่ 1  (อังกฤษ: 'Constantius Chlorus; ชื่อเต็ม: Flavius Valerius Constantius') (ราว 31 มีนาคม ค.ศ. 250 – 25 กรกฎาคม ค.ศ. 306) เป็นจักรพรรดิแห่งจักรวรรดิโรมันผู้ครองราชย์ระหว่างปี ค.ศ. 293 ถึงปี ค.ศ. 305 ในฐานะซีซาร์ร่วมกับจักรพรรดิแม็กซิเมียน และระหว่างปี ค.ศ. 305 ถึงปี ค.ศ
เรสเซิลเมเนีย ครั้งที่ 26

เรสเซิลเมเนีย XXVI เป็นการแสดงมวยปล้ำอาชีพแบบ Pay-Per-View (PPV) ของศึก เรสเซิลเมเนีย เป็นครั้งที่ 26 จัดโดย เวิลด์เรสต์ลิงเอ็นเตอร์เทนเมนต์ (WWE), โดยมีกำหนดจัดวันที่ 28 มีนาคม ค.ศ. 2010 ที่ ยูนิเวอร์ซิตี้ ออฟ ฟีนิกซ์ สเตเดียม ใน เกลนเดล, แอริโซนา. โดย เรสเซิลเมเนีย ครั้งนี้เป็นครั้งแรกที่มาจัดใน รัฐแอริโซนา และเป็น เรสเซิลเมเนีย ครั้งที่ 3 ที่เป็นการแสดงกลางแจ้ง โดยเป็นศึกที่รวมการแสดงนักมวยปล้ำแต่ละค่ายของ WWE เอาไว้ทั้งหมด โดยก่อนเริ่มศึกได้มีการร้องเพลง America the Beautiful ก่อนที่จะเริ่มต้นรายการอีกด้วย ก่อนการคัดเลือกสถานที่ที่ต้องใช้จัด ในศึก เรสเซิลเมเนีย ในปี 2010 ทาง Global Spectrum, ซึ่งเป็นผู้ประสานงานของสนามกีฬาของมหาวิทยาลัยฟินิกซ์ได้ติดต่อไปทาง เวิลด์เรสต์ลิงเอ็นเตอร์เทนเมนต์ (WWE) ให้ร่วมคัดเลือกสถานที่นี้ ให้เป็นสถานที่จัดของ เรสเซิลเมเนีย ในวันที่ 18 มกราคม ค.ศ. 2008 ทาง WWE ได้คัดเลือกให้สถานที่นี้จัด ศึก เรสเซิลเมเนีย ในปี 2010. โดยมีการแถลงข่าวในวันที่ 24 กุมภาพันธ์ ค.ศ. 2009 ที่สนาม ยูนิเวอร์ซิตี้ ออฟ ฟีนิกซ์ สเตเดียมซ์ ว่านี้ คือ จุดสำคัญที่ เรสเซิลเมเนีย ได้มาจัด ณ รัฐฟินิกซ์ เป็นครั้งแรก โดยถือว่าเป็นประวัติศาสตร์หน้าใหม่ที่กำลังจะเกิดขึ้น โดยบัตรจำหน่ายที่ ทิคเกตส์มาสเตอร์ ในเวลา 10.00 น. ตามเขตเวลา MST ในปี ค.ศ
เสี้ยนหนามแผ่นดิน

เสี้ยนหนามแผ่นดิน หรือ ปฏิปักษ์ต่อรัฐ [note 1] (อังกฤษ: Enemy of the state) หมายถึง บุคคลซึ่งตกเป็นจำเลยในคดีอาชญากรรม ซึ่งส่งผลกระทบต่อรัฐ การกล่าวถึงปัจเจกชนว่าเป็นเสี้ยนหนามแผ่นดินในบางครั้งเป็นการแก่งแย่งทางการเมือง โดยในอีกกรณีหนึ่ง ปัจเจกชนอาจมีสิทธิถูกต้องตามกฎหมาย แต่ก่อให้เกิดอันตรายต่อประเทศชาติหรือประชาชนเสียเอง บทความเกี่ยวกับการเมือง การปกครองนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
วานิลลา ไอซ์

โรเบิร์ต แมททิว แวน วิงเคิล (อังกฤษ: Robert Matthew Van Winkle) เกิดเมื่อวันที่ 31 ตุลาคม ค.ศ. 1967 หรือเป็นที่รู้จักในนาม วานิลลา ไอซ์ (อังกฤษ: Vanilla Ice) เป็นแร็ปเปอร์ชาวอเมริกัน เกิดในแดลลัส รัฐเท็กซัส และโตในเท็กซัสและเซาท์ฟลอริดา เขาออกผลงานอัลบั้มแรกที่ชื่อ Hooked ในปี 1989 กับค่ายอิจิบังเรคคอร์ดส ก่อนที่จะมาเซ็นสัญญากับเอสบีเคเรคคอร์ดส ที่พวกเขานำอัลบั้มเก่ามาทำรูปแบบใหม่ภายใต้ชื่อใหม่ที่ชื่อ To the Extreme มีซิงเกิล "ไอซ์ไอซ์เบบี้" ที่ถือเป็นซิงเกิลเพลงฮิปฮอปเพลงแรกที่ขึ้นอันดับ 1 บนชาร์ทบิลบอร์ดฮ็อต 100 และยังได้รับการยกย่องว่าเป็นส่วนหนึ่งที่ทำให้เพลงฮิปฮอปได้รับการแนะนำสู่ตลาดเพลงกระแสหลัก กับกลุ่มผู้ฟังผิวขาว ถึงแม้ว่าเขาจะประสบความสำเร็จ แต่ต่อมาเขาก็ละจากการร่วมงานกับค่ายเอสบีเค ซึ่งได้ให้เขาทำงานผลงานตลาดมากขึ้นและผลิตตีพิมพ์ข้อมูลเกี่ยวกับตัวเขาที่ไม่ได้ผ่านการเล่าเรื่องจากเขา หลังจากเขาพยายามฆ่าตัวตายโดยการเสพยาเกินขนาด เขาก็รอดตายและได้รับแรงบันดาลใจให้เปลี่ยนแนวเพลงและวิถีชีวิตของตัวเอง อัลบั้มถัด ๆ มาอย่าง Hard to Swallow, Bi-Polar และ Platinum Underground ที่ไม่ตามกระแสเท่าไหร่ มีแนวเพลงดนตรีแบบร็อก และไม่ประสบความสำเร็จด้านตารางอันดับ บทความดารา นักแสดงนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
วิกฤตการณ์คริสต์ศตวรรษที่ 3

วิกฤติการณ์คริสต์ศตวรรษที่ 3 (ละติน: Discrimen Tertii Saeculi, อังกฤษ: Crisis of the Third Century) หรือ อนาธิปไตยทางทหาร (อังกฤษ: Military Anarchy) หรือ วิกฤติการณ์จักรวรรดิ (อังกฤษ: Imperial Crisis; ค.ศ. 235–284) เป็นช่วงระยะเวลาที่จักรวรรดิโรมันประสบวิกฤติการณ์ที่แทบจะนำความสิ้นสุดมาสู่จักรวรรดิจากปัญหาหลายอย่างรวมกันที่รวมทั้งการรุกรานของศัตรู, สงครามกลางเมือง, โรคระบาด, และความตกต่ำทางเศรษฐกิจ วิกฤติการณ์เริ่มด้วยการลอบสังหารของจักรพรรดิอเล็กซานเดอร์ เซเวรัส โดยทหารของพระองค์เองที่เป็นจุดเริ่มต้นของห้าสิบปีของความปั่นป่วนที่ในระหว่างนั้นก็มีผู้อ้างตนเป็นจักรพรรดิถึง 20 ถึง 25 คน ส่วนใหญ่แล้วก็เป็นนายพลผู้มีชื่อเสียงของกองทัพโรมันที่เข้ายึดอำนาจทั้งหมดหรือบางส่วนของจักรวรรดิ เมื่อมาถึงปี ค.ศ. 258 ถึงปี ค.ศ. 260 จักรวรรดิโรมันก็แบ่งออกเป็นสามส่วน: จักรวรรดิกอล ที่รวมทั้งจังหวัดโรมันแห่งกอล, บริเตน และฮิสปาเนีย (Hispania); และจักรวรรดิพาลไมรีน ที่รวมทั้งจังหวัดทางตะวันออกของซีเรีย, ปาเลสไตน์ และเอกิบตัส (Aegyptus) สองจักรวรรดิแยกตัวออกจากจักรวรรดิโรมันที่มีศูนย์กลางอยู่ในอิตาลี วิกฤติการณ์ยุติลงด้วยการขึ้นครองราชย์ของจักรพรรดิไดโอคลีเชียน บทความประวัติศาสตร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
ทูบีคัมวัน

"ทูบีคัมวัน" (อังกฤษ: 2 Become 1) เป็นเพลงป็อปของกลุ่มศิลปินป็อปชาวอังกฤษ สไปซ์เกิลส์ เป็นซิงเกิลที่ 3 จากผลงานอัลบั้มเปิดตัวที่ชื่อ Spice ถือเป็นซิงเกิลบัลลาดซิงเกิลแรกของวง ที่ต่างจากเพลงก่อน โดยจะมีจังหวะเป็นอัป-เทมโป และแดนซ์ เป็นหลัก "ทูบีคัมวัน" เป็นซิงเกิลอันดับ 1 เพลงที่ 3 ติดต่อกันของวงและเป็นซิงเกิลที่มียอดขายเกินล้านในสหราชอาณาจักร ออกวางขายเมื่อเดือนธันวาคม ค.ศ. 1996 และอยู่อันดับ 1 ยาวนาน 3 สัปดาห์ มียอดขายในระดับแผ่นเสียงทองคำขาวโดยการยืนยันของ British Phonographic Industry ส่วนในสหรัฐอเมริกา ซิงเกิลออกขายเดือนกรกฎาคม 1997 ติดอันดับสูงสุดที่อันดับ 4 (ถือเป็นซิงเกิลท็อปไฟฟ์ ซิงเกิลที่ 3 ของวง) และขายได้ในระดับแผ่นเสียงทองคำ จากการยืนยันของอาร์ไอเอเอ และถือเป็นซิงเกิลหนึ่งที่ประสบความสำเร็จที่สุดของวง โดยเข้าชาร์ทในสัปดาห์แรกก็เข้าสู่ท็อปเท็นเลย บทความเพลง ดนตรี หรือ เครื่องดนตรีนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
จักรพรรดิการากัลลา

จักรพรรดิคาราคัลลา หรือ ลูชิอัส เซ็พติมิอัส บัสซิอานัส  (อังกฤษ: 'Caracalla; ชื่อเต็ม: Lucius Septimius Bassianus') (4 เมษายน ค.ศ. 188 – 8 เมษายน ค.ศ. 217) คาราคัลลาเป็นจักรพรรดิแห่งจักรวรรดิโรมันของราชวงศ์เซเวอรัน คาราคัลลาทรงเป็นจักรพรรดิร่วมกับพระราชบิดาจักรพรรดิเซ็พติมิอัส เซเวอรัสระหว่าง ค.ศ. 198 ถึงปี ค.ศ. 209 ต่อมาในปี ค.ศ. 209 ถึงวันที่ 4 กุมภาพันธ์ ค.ศ
มหาวิทยาลัยอัลอัซฮัร

มหาวิทยาลัยอัลอัซฮัร (อาหรับแบบอียิปต์: جامعة الأزهر (الشريف); อังกฤษ: Al-Azhar University) เป็นมหาวิทยาลัยรัฐในไคโร ประเทศอียิปต์ ซึ่งเป็นมหาวิทยาลัยที่เก่าแก่ที่สุดในอียิปต์และเป็นมหาวิทยาลัยที่มีชื่อเสียงที่สุดในการศึกษาศาสนาอิสลาม นอกจากนี้ อัลอัซฮัรยังดูแลเครือข่ายโรงเรียนที่มีนักศึกษาประมาณสองล้านคน ใน ค.ศ. 1996 มีสถาบันการสอนมากกว่า 4,000 แห่งในอียิปต์ที่อยู่ในสังกัดของมหาวิทยาลัย รัฐเคาะลีฟะฮ์ฟาฏิมียะฮ์ก่อตั้งสถานที่นี้ใน ค.ศ. 970 หรือ 972 ในฐานะศูนย์กลางการเรียนรู้อิสลาม โดยเป็นที่ที่นักเรียนศึกษารายละเอียดอัลกุรอานและกฎหมายอิสลาม พร้อมกับตรรกะ, ไวยากรณ์, วาทศาสตร์ และวิธีการดูระยะของดวงจันทร์ ปัจจุบันเป็นศูนย์กลางของวรรณกรรมอาหรับและการศึกษาอิสลามในโลก มีการเพิ่มวิชาที่ไม่เกี่ยวข้องกับศาสนาลงไปในหลักสูตรใน ค.ศ. 1961 Al-Azhar, the historic centre of higher Islamic learning in Cairo, has undergone significant change since the late 19th century, with new regulations and reforms resulting in an expanded role for the university. 1. From madrasa to university บทความอาคาร หรือ สถานที่สำคัญนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
ไอ้หนูแข้งทอง

ไอ้หนูแข้งทอง (ญี่ปุ่น: ホイッスル!; โรมาจิ: Hoissuru!) เป็นซีรีส์มังงะญี่ปุ่นที่เขียนและวาดภาพโดยไดซูเกะ ฮิงูจิ ตีพิมพ์ในโชเน็งจัมป์รายสัปดาห์ของชูเอชะในเดือนมีนาคม ค.ศ. 1998 ถึงตุลาคม ค.ศ. 2002 จากนั้นจึงนำไปนำเป็นอนิเมะ 39 ตอนที่ออกอากาศในช่อง Animax ทั่วญี่ปุ่นและเกาหลีใต้ จากนั้นจึงมีการทำภาคต่อชื่อ Whistle! W ลงในUra Sunday และ MangaONE ของโชงากูกังในเดือนกันยายน ค.ศ. 2016 ถึงเมษายน ค.ศ. 2021 ไอ้หนูแข้งทอง ได้รับเสียงวิจารณ์ในทางที่ดี Greg McElhatton จาก Read About Comics กล่าวว่า มังงะ ไอ้หนูแข้งทอง มีภาพวาดที่แสดงให้เห็นว่าตัวละครเคลื่อนไหวไปพร้อมกับลูกฟุตบอลในระหว่างการแข่งขันที่ดี David Welsh จาก Precocious Curmudgeon ดล่าวว่า ซีรีส์นี้น่าสนใจมากตรงที่ผู้ที่ไม่มีพื้นฐานฟุตบอลมาก่อนจะสนุกกับการอ่านมังงะ รวมถึงการใช้ภาพประกอบที่เหมือนจริง
จักรพรรดิกอร์ดิอานุสที่ 1

จักรพรรดิกอร์ดิอานุสที่ 1 หรือ มาร์คัส อันโตนิอัส กอร์ดิอานัส เซ็มโพรนิอานัส โรมานัส อาฟริกานัส (อังกฤษ: 'Gordian I; ชื่อเต็ม: Marcus Antonius Gordianus Sempronianus Romanus Africanus') (ราว ค.ศ. 159 – 12 เมษายน ค.ศ. 238) กอร์ดิอานุสที่ 1 เป็นจักรพรรดิแห่งจักรวรรดิโรมันผู้ทรงครองราชย์ร่วมกับพระราชโอรสจักรพรรดิกอร์ดิอานุสที่ 2 ระหว่างวันที่ 22 มีนาคม ค.ศ. 238 จนเสด็จสวรรคตด้วยการแขวนพระศอพระองค์เองเมื่อวันที่ 12 เมษายนที่คาร์เธจในปีเดียวกัน วิกิมีเดียคอมมอนส์มีสื่อเกี่ยวกับ จักรพรรดิกอร์ดิอานุสที่ 1 บทความชีวประวัตินี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
จักรพรรดิเทออดอซิอุสที่ 2

จักรพรรดิเทออดอซิอุสที่ 2 หรือ เฟลเวียส เทออดอซิอุส หรือ คาลิกราเฟอร์ (อังกฤษ: 'Theodosius II; ชื่อเต็ม: Flavius Theodosius') (10 เมษายน ค.ศ. 401 – 28 กรกฎาคม ค.ศ. 450) เทออดอซิอุสทรงเป็นจักรพรรดิแห่งจักรวรรดิไบแซนไทน์ผู้ครองราชย์ระหว่างปี ค.ศ. 408 จนเสด็จสวรรคตเมื่อวันที่ 28 กรกฎาคม ค.ศ. 450 จักรพรรดิเทออดอซิอุสทรงเป็นที่รู้จักจากกฎหมายที่ใช้พระนามของพระองค์ “ประมวลกฎหมายธีโอโดซิอานัส” (Codex Theodosianus) และกำแพงธีโอโดเซียนแห่งคอนสแตนติโนเปิลที่สร้างในรัชสมัยของพระองค์ วิกิมีเดียคอมมอนส์มีสื่อเกี่ยวกับ จักรพรรดิเทออดอซิอุสที่ 2 บทความชีวประวัตินี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
วุฒิสภาโรมัน

วุฒิสภาโรมัน (ละติน: Senātus Rōmānus) เป็นสถาบันทางการเมืองของโรมันโบราณที่ก่อตั้งก่อนที่กษัตริย์แห่งโรมพระองค์แรกจะขึ้นครองราชย์[ต้องการอ้างอิง] (ที่กล่าวกันว่าเป็นเวลา 753 ปีก่อนคริสต์ศักราช) ระบบนี้รอดการล่มสลายของราชอาณาจักรโรมันเมื่อ 509 ปีก่อนคริสต์ศักราช, การล่มสลายของสาธารณรัฐโรมันเมื่อ 27 ปีก่อนคริสต์ศักราช และการล่มสลายของจักรวรรดิโรมันตะวันตกในปี ค.ศ. 476 ระหว่างสมัยราชอาณาจักร วุฒิสภาเป็นเพียงคณะที่ปรึกษาของกษัตริย์ ซึ่งต่อมากษัตริย์แห่งโรมองค์สุดท้ายผู้โหดร้ายลูกิอุส ตาร์กวินิอุส ซุแปร์บุส (Lucius Tarquinius Superbus) ถูกโค่นอำนาจโดยวุฒิสภาที่นำโดยลูซิอุส ยูนิอุส บรูตุส (Lucius Junius Brutus) ระหว่างตอนต้นของสมัยสาธารณรัฐโรมัน วุฒิสภาเป็นสถาบันทางการเมืองที่อ่อนแอ ขณะที่ผู้บริหารระบบยุติธรรมเป็นผู้มีอำนาจ การเปลี่ยนแปลงอำนาจจากระบอบกษัตริย์มาเป็นระบอบธรรมนูญการปกครองอาจจะกระบวนการที่ค่อยเป็นค่อยไป และเป็นเวลาอีกหลายชั่วคนก่อนที่ระบบวุฒิสภาจะมามีอำนาจเหนือผู้บริหารระบบยุติธรรม เมื่อมาถึงกลางสมัยสาธารณรัฐ วุฒิสภาก็มีอำนาจสูงสุด เมื่อมาถึงปลายสมัยสาธารณรัฐ อำนาจของวุฒิสภาก็ลดลงอีกเนื่องจากเกิดการปฏิรูปพี่น้องกราคัส — ไทบีเรียส กราคัส และกาเอียส กราคัส อย่างไรก็ตาม วุฒิสภาสมัยจักรวรรดิโรมันไม่เหมือนกับวุฒิสภาสมัยสาธารณรัฐตรงที่ไม่มีความอิสระทางการเมืองแต่ขึ้นกับจักรพรรดิ ซึ่งทำให้สูญเสียความมีเกียรติศักดิ์และในที่สุดก็อำนาจแทบทั้งหมด หลังจากมีการปฏิรูปทางรัฐธรรมนูญโดยจักรพรรดิไดโอคลีเชียน วุฒิสภาก็หมดความหมายทางการเมืองและหลังจากนั้นก็ไม่มีโอกาสได้อำนาจที่เคยมีคืนมา เมื่อรัฐบาลย้ายออกจากกรุงโรม วุฒิสภาก็ลดลงเป็นเพียงสถาบันท้องถิ่น สถานภาพนี้ได้รับการยืนยันโดยจักรพรรดิคอนสแตนตินที่ 1 เมื่อทรงก่อตั้งวุฒิสภาไบแซนไทน์ในคอนสแตนติโนเปิล เมื่อจักรวรรดิโรมันล่มสลายในปี ค.ศ. 476 วุฒิสภาก็ทำหน้าที่ต่อมาอยู่ระยะหนึ่งภายใต้การปกครองของอนารยชนก่อนที่จะได้รับการฟื้นฟูขึ้นมาอีกครั้งในรัชสมัยของจักรพรรดิจัสติเนียนที่ 1 แต่ในที่สุดก็ยุติลง แต่วุฒิสภายังคงมีอยู่ในคอนสแตนติโนเปิลจนกระทั่งมายุติลงในที่สุดเช่นกัน เมื่อรวมเวลาการมีวุฒิสภาในรูปแบบใดแบบหนึ่งแล้ว “วุฒิสภาโรมัน” ก็มีอายุการปฏิบัติงานที่รวมด้วยกันทั้งสิ้นอย่างน้อยร่วมสองพันปี บทความประวัติศาสตร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
ราชอาณาจักรโรมัน

ราชอาณาจักรโรมัน (ละติน: Regnum Romanum) เป็นอาณาจักรที่มีผู้ปกครองเป็นกษัตริย์แห่งโรมซึ่งมาจากการเลือกตั้งของประชาชน ประวัติศาสตร์ของราชอาณาจักรโรมันไม่เป็นที่ทราบแน่นอนเพราะไม่มีหลักฐานใดใดจากสมัยนั้นนอกจากประวัติศาสตร์ที่มาเขียนขึ้นภายหลังระหว่างสมัยสาธารณรัฐโรมันและในสมัยจักรวรรดิโรมันและส่วนใหญ่เป็นเนื้อหาที่มาจากตำนาน แต่ประวัติศาสตร์ของราชอาณาจักรโรมันเริ่มด้วยการก่อตั้งกรุงโรมที่เชื่อกันว่าเกิดขึ้นในปี 753 ก่อนคริสต์ศักราชและมาสิ้นสุดลงด้วยการโค่นราชบัลลังก์และการก่อตั้งสาธารณรัฐในปี 509 ก่อนคริสต์ศักราช บทความประวัติศาสตร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
แบล็กเบิร์น

แบล็กเบิร์น (อังกฤษ: Blackburn) เป็นชื่อเมืองใหญ่เมืองหนึ่งซึ่งตั้งอยู่ในในเทศมณฑลแลงคาเชอร์ ประเทศอังกฤษ และเป็นที่ตั้งของสโมสรฟุตบอลทีมแบล็กเบิร์นโรเวอส์ บทความประเทศ ดินแดน หรือเขตการปกครองนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
ยุทธการที่เอลส์บรี

ยุทธการที่เอลส์บรี (อังกฤษ: Battle of Aylesbury) เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 1 พฤศจิกายน ค.ศ. 1642 ที่โฮลแมนสบริดจ์ใกล้เมืองเอลส์บรีในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเจ้าชายรูเพิร์ตแห่งไรน์ กับกองทัพฝ่ายรัฐสภา ฝ่ายหลังเป็นฝ่ายได้รับชัยชนะแม้ว่าจะมีกำลังทหารน้อยกว่าอีกฝ่ายหนึ่งเป็นจำนวนมาก บทความประวัติศาสตร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
ร็อคแมนเอ็กเซ่ 4

ร็อคแมนเอ็กเซ่ 4 (ญี่ปุ่น: ロックマンエグゼ4; โรมาจิ: Rokkuman Eguze Fō) หรือ เมกาแมน แบทเทิลเน็ตเวิร์ค 4 (Mega Man Battle Network 4) เป็นวิดีโอเกมซีรีส์ร็อคแมนเอ็กเซ่ลำดับที่ 4 พัฒนาและผลิตโดยแคปคอม จำหน่ายในรูปแบบเกมเกมบอยอัดวานซ์ วางจำหน่ายเมื่อวันที่ 12 ธันวาคม ค.ศ. 2003 มี 2 เวอร์ชันคือ ทัวร์นาเมนท์เรดซัน (Red Sun) และ ทัวร์นาเมนท์บลูมูน (Blue Moon) 5 เดือนให้หลัง หลังจากการต่อสู้กับเวิลด์ทรีสิ้นสุดลง ฮิคาริ เน็ตโตะได้เลื่อนชั้นประถมเป็นชั้นปีที่ 6 กระทรวงวิทยาศาสตร์ได้พยายามสร้างห้องปฏิบัติการไวรัส เพื่อสร้างไวรัสเพื่อเป็นคู่ต่อสู้กับเน็ตนาวิ เนื่องด้วยความนิยมของเน็ทแบทเทิลที่มีมากขึ้น ดาวเคราะห์น้อยที่กำลังไกล้ชนกับโลก และพยายามให้โลกกระทบเสียหาย ในขณะที่นักวิทยาศาสตร์แต่ละประเทศได้เรียกประชุมจากทั่วทุกมุมโลกเพื่อหารือการหยุดยั้งของดาวเคราะห์น้อยที่กำลังพุ่งชน ในเวลาเดียวกันเน็ตโตะและยูอิจิโร่พ่อของเขา ได้ไปเดินช็อปปิ้งครั้งแรก.... โซลยูนิสัน คือระบบใหม่ที่ใช้ในการต่อสู้ ซึ่งร็อคแมนสามารถใช้พลังของเน็ตนาวิจากคนอื่นได้ด้วยพลังของโซลต่างๆ เมื่อได้โซลจะมีสัญลักษณ์ของเน็ตนาวิที่อยู่เมนูของ PET เงื่อนไขในการใช้คือนำแบทเทิลชิปแต่ละธาตุมาและเลือกไปที่ยูนิสันชิปแล้วกด OK ก็สามารถทำให้แปลงเป็นโซลยูนิสันได้ แต่ว่าการใช้โซลยูนิสันจะใช้ได้เพียง 3 เทิร์นเท่านั้น ระบบนี้เป็นระบบที่ปรากฏเฉพาะในการต่อสู้ เป็นการแสดงผลใบหน้าของร็อคแมนซึ่งจะอยู่ทางซ้ายตอนบน ซึ่งจะแสดงความรู้สึกต่างๆ ซึ่งจะมีผลต่างๆ ทั้ง ฟูลชิงโคร, กังวล, โกรธ และชั่วร้าย ชิพที่เกิดจากพลังงานความมืด เมื่อใช้แล้วจะเกิดอาณุภาพที่แรงแต่กลับมีผลลัพธ์กับผู้ใช้ ซึ่งอาจจะทำให้กลายเป็นสิ่งที่ชั่วร้ายได้ รวมไปถึงผลสถานะของผู้เล่นอีกด้วย
ร็อคแมนเอ็กเซ่ 6

ร็อคแมนเอ็กเซ่ 6 (ญี่ปุ่น: ロックマンエグゼ6; โรมาจิ: Rokkuman Eguze Shikkusu) หรือ เมกาแมน แบทเทิลเน็ตเวิร์ค 6 เป็นวิดีโอเกมชุดร็อคแมนเอ็กเซ่ลำดับที่ 6 และเป็นชุดสุดท้ายของซีรีส์หลักร็อคแมนเอ็กเซ่ พัฒนาและผลิตโดยแคปคอม วางจำหน่ายรูปแบบเกมบอยอัดวานซ์ ถูกแบ่งเป็น 2 เวอร์ชันคือ เด็นโนจู เกรย์ก้า (電脳獣 グレイガ, Cybeast Grega) และ เด็นโนจู ฟอลเซอร์ (電脳獣 ファルザー, Cybeast Falzar) วางจำหน่ายในประเทศญี่ปุ่นเมื่อวันที่ 23 พฤศจิกายน ค.ศ. 2005 โลกสงบสุขลงหลังจากการต่อสู้กับเนบิวล่าเป็นเวลา 1 เดือน ฮิคาริ เน็ตโตะ ได้ย้ายเมืองพร้อมกับครอบครัวเนื่องจาก ยูอิจิโร่ พ่อของเน็ตโตะได้ย้ายที่ทำงานจากเมืองอากิฮะระไปยังเมืองไซบะซิตี้ ทำให้เพื่อนๆ ของเน็ตโตะต้องอำลากันโดยไม่ได้กล่าวล่วงหน้า และการเดินทางในเมืองไซบะกำลังจะเริ่มต้นขึ้น... ครอสซิสเต็ม คือระบบใหม่จากภาคที่ 6 เป็นการรวมข้อมูลเน็ตนาวิแบบเดียวกับโซลยูนิสัน แต่มีความแตกต่างกับโซลยูนิสันคือจะไม่ใช่แบทเทิลชิปธาตุในการใช้ และการครอสนั้นจะต้องลิงก์นาวิกับเน็ตนาวิตัวอื่น ก่อนเพื่อที่จะครอสได้ รวมทั้งไม่มีการจำกัดเทิร์นในการใช้แบบโซลยูนิสัย ในแต่ละร่างจะมีการแพ้ทางต่างๆ กันไป เมื่อครอสแพ้ทางร่างนั้นจะหายไปทันที
สาธารณรัฐเวนิส

สาธารณรัฐอันสงบสุขเป็นที่สุดแห่งเวนิส หรือ สาธารณรัฐเวนิส (อังกฤษ: Republic of Venice หรือ Venetian Republic, อิตาลี: Serenissima Repubblica di Venezia) เป็นรัฐที่เริ่มขึ้นในเมืองเวนิสที่ตั้งอยู่ทางตอนเหนือของประเทศอิตาลี สาธารณรัฐเวนิสรุ่งเรืองอยู่กว่าหนึ่งพันปีตั้งแต่ปลายคริสต์ศตวรรษที่ 7 จนกระทั่งถึงปี ค.ศ. 1797 และมักจะได้การขนานนามว่า “La Serenissima” ซึ่งเป็นส่วนหนึ่งของชื่อของรัฐว่า “สาธารณรัฐอันสงบสุขเป็นที่สุด” (Most Serene Republic) เมืองเวนิสเดิมเป็นชุมชนที่ตั้งถิ่นฐานอยู่ในบริเวณลากูนที่รวมตัวเข้าด้วยกันเพื่อต่อต้านอันตรายจากชนลอมบาร์ด, ชนฮั่น และกลุ่มชนอื่นที่เริ่มเข้ามารุกรานหลังจากอำนาจของจักรวรรดิโรมันตะวันตกเริ่มลดถอยลงในบริเวณทางตอนเหนือของอิตาลี ในเวลาระหว่างต้นคริสต์ศตวรรษที่ 8 ชุมชนในบริเวณลากูนก็เลือกตั้งผู้นำคนแรกออร์โซ อิพาโต (Orso Ipato) ที่ได้รับการอนุมัติจากไบแซนเทียมและได้รับตำแหน่ง “Hypatos” ซึ่งเป็นตำแหน่งที่ใช้ในจักรวรรดิไบแซนไทน์ที่เทียบเท่ากับ “กงสุล” และ “Dux” ที่ต่อมาแผลงมาเป็น “โดเจ” ออร์โซ อิพาโตเป็นบุคคลแรกที่ได้รับการบันทึกในประวัติศาสตร์ว่าเป็นดยุกแห่งเวนิส (Doge of Venice) คนแรก แต่ในหลักฐานจากคริสต์ศตวรรษที่ 11 กล่าวว่าชาวเวนิสประกาศให้เพาโล ลูชิโอ อนาเฟสโต (Paolo Lucio Anafesto) เป็นดยุกในปี ค.ศ. 697 แต่หลักฐานนี้ก็เป็นเพียงบันทึกของจอห์นผู้เป็นดีคอนของเวนิส แต่จะอย่างไรก็ตามดยุกแห่งเวนิสก็มีอำนาจอยู่ที่เอราเคลีย บทความประวัติศาสตร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
จักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์

จักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์, จักรพรรดิฟรีดริช บาร์บาร็อสซา หรือ จักรพรรดิฟรีดริชพระมัสสุแดง (อังกฤษ: Frederick I, Holy Roman Emperor หรือ Frederick I Barbarossa; ค.ศ. 1122 – 10 มิถุนายน ค.ศ. 1190) ฟรีดริชทรงได้รับเลือกให้เป็นพระมหากษัตริย์แห่งเยอรมนีเมื่อวันที่ 4 มีนาคม ค.ศ. 1152 และทรงเข้าพระราชพิธีราชาภิเษกที่อาเคินเมื่อวันที่ 9 มีนาคม; ทรงเป็นพระมหากษัตริย์แห่งอิตาลีในพิธีราชาภิเษกที่ปาวีอาใน ค.ศ. 1154 และในที่สุดก็ทรงเป็นจักรพรรดิแห่งจักรวรรดิโรมันอันศักดิ์สิทธิ์โดยทรงได้รับการสวมมงกุฎจากสมเด็จพระสันตะปาปาเอเดรียนที่ 4 เมื่อวันที่ 18 มิถุนายน ค.ศ. 1155 ต่อมาเมื่อวันที่ 30 มิถุนายน ค.ศ
จักรพรรดิแฟร์ดีนันด์ที่ 1 แห่งจักรวรรดิโรมันอันศักดิ์สิทธิ์

จักรพรรดิแฟร์ดีนันท์ที่ 1 แห่งจักรวรรดิโรมันอันศักดิ์สิทธิ์ (เยอรมัน: Ferdinand I, Kaiser des Heiligen Römischen Reiches) (10 มีนาคม ค.ศ. 1503 - 25 กรกฎาคม ค.ศ. 1564) เป็นจักรพรรดิแห่งจักรวรรดิโรมันอันศักดิ์สิทธิ์ระหว่างวันที่ ค.ศ. 1558 จนเสด็จสวรรคตเมื่อวันที่ 25 กรกฎาคม ค.ศ. 1564 นอกจากจะทรงเป็นประมุขของจักรวรรดิโรมันอันศักดิ์สิทธิ์แล้ว จักรพรรดิแฟร์ดีนันท์ที่ 1 ก็ยังเป็นพระมหากษัตริย์แห่งโบฮีเมียและพระมหากษัตริย์แห่งฮังการีตั้งแต่ปี ค.ศ. 1526 และทรงเป็นอาร์ชดยุกแห่งออสเตรียตั้งแต่ปี ค.ศ